Z A P I S N I K

s 9. sjednice Općinskog vijeća Općine Voćin održane dana 16. srpnja 2026. godine

u uredu načelnika Općine Voćinu s početkom u 18:00 sati.


PRISUTNI ČLANOVI OPĆINSKOG VIJEĆA:

1. ĐORA ĐORĐEVIĆ 

2. LUCIJA VRBASLIJA,
3. FRANJO PAJTL,
4. ZDRAVKO OJKIĆ,

5. ROKO PERIĆ,
     6.        EMANUEL JAKOVIĆ,
     7.        IVICA GUSIĆ,

     8.        VINKO TUNIĆ,

     9.        MARJAN DJORDJEVIĆ.

ODSUTNI ČLANOVI OPĆINSKOG VIJEĆA:

NEMA.
PORED ČLANOVA OPĆINSKOG VIJEĆA SJEDNICI PRISUSTVUJU:

1.    PREDRAG FILIĆ, načelnik Općine Voćin,
2.    SIMODEJAN PERIĆ, pročelnik JUO Općine Voćin,
3.    SANJA JOZIĆ, viši stručni suradnik za poslove lokalne samouprave,
4.    PAULINA FILIĆ, referent komunalno-poljoprivredni službenik,
5.    DRAGICA HRGIĆ, referent za financije, računovodstvo i proračun,
6.    ANITA KRISTIĆ, vježbenica u JUO Općine Voćin,
Zapisnik vodi:  SANJA JOZIĆ, viši stručni suradnik za poslove lokalne samouprave.


Sjednicom predsjedava predsjednik Općinskog vijeća Općine Voćin, gospodin Roko Perić (u daljnjem tekstu: predsjednik).

Predsjednik je pozdravio prisutne i utvrdio da sjednici prisustvuje većina vijećnika čime je ispunjen uvjet za pravovaljano odlučivanje. Zatim je pozvao vijećnike da predlože izmjene i dopune dnevnog reda.   

   Predsjednik je zatim predložio izmjenu dnevnog reda na način da točka 9. postane točka 10., Razno dok bi točka 9. bila Razmatranje prijedloga i donošenje Pravilnika o provedbi postupaka jednostavne nabave. Nakon glasovanja dizanjem ruku utvrđeno je da je predloženi dnevni red usvojen s 9 glasova ZA, 0 glasova PROTIV i 0 SUZDRŽANIH glasova, te je za rad sjednice utvrđen slijedeći
D N E V N I    R E D

1.   Usvajanje zapisnika sa 7. sjednice Općinskog vijeća Općine Voćin;

2.   Usvajanje zapisnika s 8. ( izvanredne ) sjednice Općinskog vijeća Općine Voćin;

3.   Aktualna problematika; 

4.  Razmatranje prijedloga i donošenje Odluke o davanju suglasnosti za kratkoročno zaduživanje putem dopuštenog prekoračenja po poslovnom računu;

5.   Razmatranje prijedloga i donošenje II. izmjena i dopuna Proračuna Općine Voćin za 2026. godinu;

6.
 Razmatranje prijedloga i donošenje Odluke o I. izmjenama i dopunama Programa javnih potreba u sportu na području Općine Voćin za 2026. godinu;

7. Razmatranje prijedloga i donošenje Odluke o izmjeni Odluke o načinu pružanja javne usluge sakupljanja komunalnog otpada na području Općine Voćin;

8.  Razmatranje prijedloga i donošenje Odluke o namjeri davanja koncesije za obavljanje komunalne djelatnosti prikupljanja, odvoza i zbrinjavanja komunalnog otpada na području Općine Voćin;

9.  Razmatranje prijedloga i donošenje Pravilnika o provedbi postupaka jednostavne nabave;

10. Razno.
TOČKA 1.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća.


Zatim je pozvao prisutne da iznesu eventualne primjedbe na zapisnik sa 7. sjednice Općinskog vijeća Općine Voćin.
Kako primjedbi na zapisnik nije bilo, predsjednik je nakon glasovanja utvrdio da je zapisnik sa 7. sjednice Općinskog vijeća usvojen s 9 glasova ZA, 0 glasova PROTIV i 0 SUZDRŽANIH glasova.
TOČKA 2.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća.


Zatim je pozvao prisutne da iznesu eventualne primjedbe na zapisnik s 8. (izvanredne) sjednice Općinskog vijeća Općine Voćin.
Kako primjedbi na zapisnik nije bilo, predsjednik je nakon glasovanja utvrdio da je zapisnik s 8. sjednice Općinskog vijeća usvojen s 9 glasova ZA, 0 glasova PROTIV i 0 SUZDRŽANIH glasova.
TOČKA 3.


Po ovoj točki dnevnog reda predsjednik je pozvao vijećnike da iznesu pitanja i prijedloge, informacije ili druga zapažanja koja bi se mogla razmotriti.
MARJAN DJORDJEVIĆ – pozdravio je sve prisutne te pitao kako napreduju radovi na rekonstrukciji Hrvatskog doma u Voćinu
SIMODEJAN PERIĆ – pozdravio je prisutne te upoznao vijećnike da su radovi u tijeku, da se radi unutarnje uređenje te da je planirani rok završetka kraj mjeseca kolovoza kako bi prostor bio spreman za proslavu Dana općine 
MARJAN DJORDJEVIĆ – rekao je kako nije primjetio da je izvođač radova tu odnosno da se radovi uopće izvode

SIMODEJAN PERIĆ – rekao je kako vijećnik slobodno može doći na mjesto radova te se uvjeriti da su radovi u tijeku

ZDRAVKO OJKIĆ – pozdravio je sve prisutne te ponovno postavio pitanje koje se odnosi na problematiku autobusnog stajališta u Voćinu, zatim se osvrnuo na provedenu katastarsku izmjeru k.o. Voćin koja je bila u tijeku prije dvije, tri godine i zadnje pitanje se odnosilo na radove koji se odnose na nerazvrstanu cestu u Voćinu: ulica Vukovarska, dio Trga Gospe Voćinske i dio Dubrovačke ulice odnosno hoće li se cesta spojiti u konačnici s Dubrovačkom ulicom

PREDRAG FILIĆ – pozdravio je sve prisutne te rekao kako su se poslovi ocrtavanja i postavljanja znaka na autobusnom stajalištu prepustili trgovačkom društvu Votina d.o.o. te se očekuje brzo rješavanje i tog dijela. Nadalje, objasnio je kako je po projektu predviđeno da se nerazvrstana cesta spoji s Dubrovačkom ulicom. Što se tiče pitanja koje se odnosi na provedbu katastarske izmjere rekao je kako su se pojavili problemi jer je ZK odjel u Slatini zatražio neke izvjesne ispravke odnosno napomene od tvrtke koja je provodila posao nove izmjere tako da se očekuje ubrzo najkasnije do kraja ove godine da će ZK odjel privesti upis kraju
TOČKA 4.    
Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je dao riječ načelniku Općine Voćin te otvorio raspravu. 
MARJAN DJORDJEVIĆ – pitao je zašto uzimamo prekoračenje po poslovnom računu po tako visokoj kamati od 5,7% te da li se tražila ponuda od više poslovnih banaka osim Slatinske, te jesu li obveze zbog kojih ulazimo u minus nastale zbog kašnjenja isplata ili zbog manjka novaca u proračunu Općine Voćin
PREDRAG FILIĆ – rekao je kako nije riječ o kašnjenju isplata nego je dinamika takva da prvo Općina mora isplatiti radove izvođaču, a zatim povući dodijenjena sredstva od Agencije za plaćanje za radove koji se odnose na nerazvrstanu cestu u Voćinu: ulica Vukovarska, dio Trga Gospe Voćinske i dio Dubrovačke ulice, a riječ je o postupku koji će trajati više od pola godine do konačnog podnošenja izvješća Agenciji. Također je rekao da Općina ima otvoren poslovni račun u Slatinskoj banci te da je riječ o dozvoljenom prekoračenju po žiro računu, a ne o kreditu
MARJAN DJORDJEVIĆ – rekao je kako se kredit mogao podignuti u nekoj drugoj poslovnoj banci na rok od 5 godinu ali uz puno manju kamatu

PREDRAG FILIĆ – rekao je kako smo u tom slučaju morali tražiti od Vlade RH odluku i odobrenje za zaduživanje, dok je u ovom slučaju riječ o projektnom zaduživanju na rok od godine dana, jer prvo Općina mora isplatiti radove izvođaču, a zatim povući dodijenjena sredstva od Agencije za plaćanje
Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika usvojen sa 7 glasova ZA, 2 glasa PROTIV i 0 SUZDRŽANIH glasova, te je na temelju članka 119. Zakona o proračunu („Narodne novine“, broj 144/21) i članka 28. Statuta Općine Voćin (Službeni glasnik Općine Voćin br. 1/18., 1/20., 1/21., 3/25.), Općinsko vijeće Općine Voćin na 9. sjednici održanoj 16. srpnja 2026. godine, donijelo

O D L U K U

o davanju suglasnosti za kratkoročno zaduživanje putem dopuštenog prekoračenja po poslovnom računu
KLASA: 403-01/26-01/
02                         

URBROJ: 2189-11-01-26-2                                                
TOČKA 5.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je dao riječ Dragici Hrgić referentici za financije, računovodstvo i proračun, otvorio raspravu. 
MARJAN DJORDJEVIĆ – zamolio je da se pojasni glava 00104 plus 59.500,00 eura, odnosno na šta se odnosi povećanje
DRAGICA HRGIĆ – rekla je kako je riječ o ukupnom zbroju, jer glava uvijek nosi ukupan zbroj, koji se odnosi na više investicija, odnosno na nastavak arheoloških istraživanja na Starom gradu u Voćinu (sufinancirano od Ministarstva kulture i medija), te cesta prema groblju odnosno parkiralište obzirom da je ostao jedan račun koji je stigao u 2026. godini
MARJAN DJORDJEVIĆ – rekao je kako je u obrazloženju navedeno da se otvara nova stavka tekuće donacije NK Ćeralije u iznosu od 20.000,00 eura, dok je u rebalansu unesen iznos od 10.000,00 eura
DRAGICA HRGIĆ – rekla je kako se stavka u iznosu od 10.000,00 eura odnosi na ostale sportske aktivnosti dok stavka za tekuće donacije NK Ćeralije i u rebalansu iznosi 20.000,00 eura

Budući da rasprave po ovoj točki dnevnog reda više nije bilo, nakon glasovanja, dizanjem ruku utvrđeno je da je prijedlog predsjednika usvojen sa 7 glasova ZA, 0 glasova PROTIV i 2 SUZDRŽANA glasa, te je na temelju članka 45. Zakona o proračunu ( NN RH broj 144/21.) i članka 28. Statuta općine Voćin (Službeni glasnik Općine Voćin broj 1/18., 1/20., 1/21., 3/25.), Općinsko vijeće Općine Voćin, na 9. sjednici održanoj 16. srpnja 2026. godine, donijelo

II. IZMJENE I DOPUNE PRORAČUNA OPĆINE VOĆIN ZA 2026. GODINU

KLASA: 400-06/25-01/01

URBROJ: 2189-11-01-26-4
TOČKA 6.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je otvorio raspravu. 
SANJA JOZIĆ – rekla je kako je došlo do tiskarske pogreške prilikom pripreme prijedloga odluke te da iznos 10.000,00 eura treba zamijeniti iznosom od 20.000,00 eura, odnosno da se umjesto iznosa „65.000,00 eura“ stavlja iznos „85.000,00 eura“ 
ZDRAVKO OJKIĆ – rekao je kako smatra da je odlično to što se NK Ćeralije uspio ponovno aktivirati i da to podržava, ali da nažalost mora biti suzdržan po pitanju izglasavanja ove točke dnevnog reda obzirom da smatra kako nije u redu da igrači budu plaćeni jer je riječ o amaterskom sportu

Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika s izmjenama usvojen s 8 glasova ZA, 0 glasova PROTIV i 1 SUZDRŽANIM glasom, te je na temelju članka 77. Zakona o sportu ("Narodne novine" broj 141/22), članka 32. stavak 1. Zakona o udrugama („Narodne novine“ br. 74/14, 70/17, 98/19 i 151/22) i članka 28. Statuta Općine Voćin (Službeni glasnik Općine Voćin br. 1/18., 1/20., 1/21., 3/25. ), Općinsko vijeće Općine Voćin, na 9. sjednici održanoj 16. srpnja 2026. godine, donijelo
O D L U K U

o I. izmjenama i dopunama Programa javnih potreba u sportu na području Općine Voćin za 2026. godinu

KLASA: 620-01/25-01/01

URBROJ: 2189-11-01-26-2
TOČKA 7.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je otvorio raspravu. 

MARJAN DJORDJEVIĆ – pitao je koliko bi iznosila nova cijena ako je riječ o dva odvoza mjesečno

SANJA JOZIĆ – rekla je kako bi prema novom cjeniku ako je riječ o kanti od 120 l, cijena odvoza za dva puta mjesečno iznosila 25,12 eura
MARJAN DJORDJEVIĆ – pitao je što je s reciklažnim dvorištem

PREDRAG FILIĆ – rekao je kako će se pitanje reciklažnog dvorišta rješavati s novom koncesijom ali da će to biti još jedan namet koji će stanovništvo u konačnici morati podmirivati 

Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika usvojen sa 7 glasova ZA, 1 glasom PROTIV i 1 SUZDRŽANIM glasom, te je na temelju članka 66. Zakona o gospodarenju otpadom (Narodne br. 84/21, 142/23) i članka 28. Statuta Općine Voćin (“Službeni glasnik Općine Voćin” 1/18., 1/20., 1/21., 3/25.), Općinsko vijeće Općine Voćin na 9. sjednici održanoj dana 16. srpnja 2026. godine, donijelo

O D L U K U

o izmjeni Odluke o načinu pružanja javne usluge sakupljanja

komunalnog otpada na području Općine Voćin

KLASA: 363-01/22-01/05
                            

URBROJ: 2189-11-01-26-11                                                

TOČKA 8.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je otvorio raspravu. 

Budući da rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika usvojen s 9 glasova ZA, 0 glasova PROTIV i 0 SUZDRŽANIH glasova, te je na temelju članka 45. i 48. Zakona o koncesijama („Narodne novine“, br. 69/17, 107/20, 69/26.), članka 30. Zakona o komunalnom gospodarstvu („Narodne novine“, br. 68/18, 110/18, 32/20, 145/24), odredbi Zakona o gospodarenju otpadom („Narodne novine“, br. 84/21., 142/23.) te članka 28. Statuta Općine Voćin („Službeni glasnik“ Općine Voćin 1/18., 1/20., 1/21. i 3/25.) Općinsko vijeće Općine Voćin, na 9. sjednici održanoj dana 16. srpnja 2026. godine donijelo
O D L U K U

o namjeri davanja koncesije za obavljanje komunalne djelatnosti

prikupljanja, odvoza i zbrinjavanja komunalnog otpada na području Općine Voćin

KLASA: 363-01/26-01/31 

URBROJ: 2189-11-01-26-1
TOČKA 9.

Predsjednik je rekao da je materijal za rad po ovoj točki dnevnog reda dostavljen na sjednici Općinskog vijeća. Zatim je dao riječ pročelniku Simodejanu Periću i otvorio raspravu. 
MARJAN DJORDJEVIĆ – pitao je jesu li sve jednostavne nabave koje su se provodile do 2026. godine objavljivane odnosno jesu li bile dostupne javnosti. Također je rekao da su se poslovi sklapali bez javnog natječaja i da su odluke koje su se donosile za raspisivanje nabave bile tik ispod praga koji je dozvoljen i da su se uvijek ponavljali isti izvođači radova
SIMODEJAN PERIĆ – rekao je kako se ugovori potpisani s izvođačima objavljuju u elektroničkom registru javne nabave te da se godišnje provedu dvije do tri jednostavne nabave


Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika uz izmjene usvojen sa 7 glasova ZA, 0 glasova PROTIV i 2 SUZDRŽANA glasa, na temelju članka 15. Zakona o javnoj nabavi („Narodne novine“ broj 120/16, 114/22, 48/26) i članka 28. Statuta Općine Voćin (“Službeni glasnik Općine Voćin” 1/18., 1/20., 1/21., 3/25.), Općinsko vijeće Općine Voćin na 9. sjednici održanoj dana 16. srpnja 2026. godine, donijelo je
P R A V I L N I K

O PROVEDBI POSTUPAKA JEDNOSTAVNE NABAVE
KLASA: 404-01/26-01/01

URBROJ: 2189-11-01-26-1
TOČKA 10.
Predsjednik je pozvao vijećnike da iznesu druge prijedloge i zapažanja. 
MARJAN DJORDJEVIĆ – pohvalio je radove na mostu u ulici Dubrovačka te rekao da se stavi i zaštitna ograda zbog sigurnosti

SIMODEJAN PERIĆ – rekao je da je u planu ograda
PREDRAG FILIĆ – rekao je kako se bliži dan Općine Voćin te predložio raspravu u vezi javnih priznanja te je tako predložio da se Javno priznanje „Počasni građanin Općine Voćin“ dodijeli Josipu Đakiću. 

Budući da rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog načelnika usvojen sa 7 glasova ZA, 0 glasova PROTIV i 2 SUZDRŽANA glasa, te je na temelju članka 6. Odluke o javnim priznanjima Općine Voćin ( Službeni glasnik Općine Voćin br. 3/11.) i članka 28. Statuta Općine Voćin (Službeni glasnik Općine Voćin br. 1/18., 1/20., 1/21., 3/25.), Općinsko vijeće Općine Voćin na 9. sjednici održanoj 16. srpnja 2026. godine, donijelo

O D L U K U

o proglašenju Počasnog građanina Općine Voćin

KLASA: 061-01/26-01/01

URBROJ: 2189-11-01-26-1

PREDRAG FILIĆ - također je predložio da se vlč. Ivanu Ereizu dodijeli Plaketa Općine Voćin 
Budući da rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog načelnika usvojen s 9 glasova ZA, 0 glasova PROTIV i 0 SUZDRŽANIH glasova, te je na temelju članka 6. Odluke o javnim priznanjima Općine Voćin ( Službeni glasnik Općine Voćin br. 3/11.) i članka 28. Statuta Općine Voćin (Službeni glasnik Općine Voćin br. 1/18., 1/20., 1/21., 3/25.), Općinsko vijeće Općine Voćin na 9. sjednici održanoj 16. srpnja 2026. godine, donijelo
O D L U K U

o dodijeli Plakete Općine Voćin
KLASA: 061-01/26-01/02
URBROJ: 2189-11-01-26-1

ĐORA ĐORĐEVIĆ – zamolio je načelnika, ukoliko raspolaže podacima da upozna vijeće s informacijama vezanim uz pandemiju zaraze ovaca na našem području, koji je broj eutanaziranih ovaca, te hoće li općina možda svim stočarima koji su pritom nastradali nadoknaditi štetu. Također je rekao da je na jednom od zadnjih vijeća tražio povećanje cijene usluge dječjeg vrtića ali da se prisutni nisu složili. Uputio je pitanje komunalnom redaru što je sa obraslim i zapuštenim poljoprivrednim površinama i njihovim održavanjem
PREDRAG FILIĆ – rekao je da što se tiče bolesti malih preživača koja se pojavila na našem području, općina neće brzati s bilo kakvim zaključcima i dodijelama bilo koje vrste pomoći, jer nadležni inspektorat još uvijek radi svoj posao, u suradnji s Ministarstvom poljoprivrede, koji je trenutno u fazi utvrđivanja svih činjenica vezanih uz pojavu bolesti pa i toga tko je u svemu ovome kriv za prijenos i bolesti širenje bolesti na područje naše općine 
MARJAN DJORDJEVIĆ – zatražio je informaciju vezanu uz donošenje Programa raspolaganja poljoprivrednim zemljištem u vlasništvu RH za Općinu Voćin
SANJA JOZIĆ – rekla je kako je planirano do kraja ove godine Program poslati na prethodnu suglasnost Ministarstvu poljoprivrede, a usporedno uz pribavljanje suglasnosti u trenutku kada se Program stavlja na Javni uvid, potrebno je provesti postupak ocjene o potrebi strateške procjene utjecaja na okoliš Programa raspolaganja kao i prihvatljivosti Programa za ekološku mrežu. Također je napomenula kako Program raspolaganja sadrži preko 10 tisuća čestica i da je potrebno vrijeme kako bi se od svakog nadležnog Odjela pribavilo uvjerenje ili očitovanje koje propisuje Pravilnik dok istodobno svako od očitovanja odnosno uvjerenja ne smije biti starije od godine dana prilikom izrade Programa što dovodi do toga da jedno očitovanje jednog odjela istekne dok drugi svoje izda. Također je izvjestila vijeće da upravo zbog spomenute problematike kao i zbog činjenice da Ministarstvo vraća Program na doradu i unos novih čestica sam proces traje duže nego što je uobičajeno.

Kako drugih prijedloga i zapažanja nije bilo predsjednik je zaključio rad sjednice Općinskog vijeća u 19 i 02 sati.
ZAPISNIČARKA:


       



                        PREDSJEDNIK: 






            Sanja Jozić





         
                                   Roko Perić

